《嘉泰改元桂林大比与计偕者十有一人九月十六》
宋代·王正功

桂林山水甲天下，玉碧罗青意可参。
士气未饶军气振，文场端可战场酣。
九关虎豹看劲敌，万里鹍鹏竚剧谈。
老眼摩挲顿增爽，诸君端是斗之南。

作者简介：（1133—1203）明州鄞县人，初名慎思，字有之。避孝宗讳改今名，易字承甫。王勋子。以父荫补将仕郎，授抚州宜黄县主簿。累官通判潮州。宁宗庆元末为广西提刑。善治狱，遇事敢为，廉洁守家法。性嗜学，多录未见之书，喜为诗。有《荆澧集》。